Punased aastad I sisaldab peamiselt mälestisi Tartust ja Tallinnast ja sellest materjalist oleks vahest jätkunud, et moodustada kas või ainult neid linnu 1905. a. liikumises valgustav vihk, kuna muud mälestised, mis haaravad kas meie vähemaid provintsilinnu või üksikuid maakohti, oleksid võinud jääda esiotsa trükki andmata kuni vastavaid maakohti käsitlevate mälestiste saabu­miseni või koguni lõppu, segavihku. Kahtlemata oleks eeskuju järeletegemisele meelitanud ja oleks toonud vahest ka suuremat hoogu mälestuste ülesmärkimisse, milles valitsevast loidusest kurdetakse eessõnas.